রামহরমুজ

রামহরমুজ () হল ইরানের খুজেস্তান প্রদেশের রামহরমুজ জেলার রাজধানী শহর। প্রাচীন কালে এটি সামাঙ্গন নামে পরিচিত ছিল এবং এটি সাসানি রাজা প্রথম হরমুজ কর্তৃক প্রতিষ্ঠিত হয়েছিল। সহিহ আল-বুখারির একটি হাদিস মতে রামহরমুজ হল, নবীজির বিশেষ সাহাবি সালমান আল ফার্সির পৈতৃক জন্মভূমি। এছাড়া ইসলাম ও ইরানের ইতিহাসে রামহরমুজের বিশেষ তাৎপর্য রয়েছে। এই শহরেই ইসলামের ইতিহাসের অন্যতম পণ্ডিত ও বিখ্যাত মুহাদ্দিস ইমাম রামাহরমুজি জন্মগ্রহণ করেন।

 ইতিহাস 
থাম্ব|খিলাফতের রৌপ্য মুদ্রা। আল-ওয়ালিদ প্রথমের রাজত্বকালে (৭১৪) রামহুরমুজের টাকশাল তৈরি।

শহরটির সঠিক ইতিহাস শুরু হয় সাসানিদের যুগ থেকে। শহরের প্রতিষ্ঠাতা সাসানি সম্রাট হরমুজের সমাধি সাধারণত শহরের মধ্যেই অবস্থিত বলে মনে করা হয়। ৭ম শতাব্দীতে খুজেস্তানে ধীরে ধীরে ইসলামের বিজয়ের সাথে সাথে রামহরমুজে ছিল স্থানীয় সাসানীয় স্যাট্রাপ ও মুসলিম সেনাবাহিনীর সেনাপতির মধ্যে একটি শান্তি চুক্তির দৃশ্য।Chase F. Robinson, “The Conquest of Khūzistān,” BSOAS 67/1, 2004, pp. 14-39.

ইসলামি আমলে মুসলিম ভূগোলবিদরা মন্তব্য করেন যে, শহরটিতে একটি গ্রন্থাগার রয়েছে যা তার সংগ্রহের সম্পদে কেবল বসরার একটি গ্রন্থাগারের সাথে তুলনীয় ছিল।Wilhelm Barthold, An Historical Geography of Iran, Princeton, N.J, 1984.اصطخری, ابواسحاق ابراهیم، به اهتمام ایرج افشار (1368). পতনের রাজ্যে প্রবেশ করার আগে শহরটি অবিশ্বাস্য ঐশ্বর্য উপভোগ করেছিল। ১৪ শতকের মুসলিম মরোক্কান বারবার ভ্রমণকারী ও অভিযাত্রী ইবনে বতুতা তার ভ্রমণের সময় শহরটি পরিদর্শন করেন এবং শহরটিকে ফল-বৃক্ষ ও নদীসহ একটি চমৎকার শহর হিসাবে বর্ণনা করেন।The Travels of Ibn Battuta A. D. 1325-1354.

সাফাভিদের সময় থেকে কাজার যুগ পর্যন্ত শহরের আনুগত্য ঘন ঘন খুজেস্তান ও ফার্সের মধ্যে স্থানান্তরিত হয়। ১৮ ও ১৯ শতকে লুরস ও আরবরা কাছাকাছি জায়গা থেকে শহরের ভিতরে এবং আশেপাশে বসতি স্থাপন শুরু করে।
 তথ্যসূত্র 

বিষয়শ্রেণী:সাসানি শহর